Dit wil wel voorkom of ’n nuwe amnestietydperk van 1 Augustus tot 31 Januarie aanstaande jaar ingestel kan word, mits die parlement dit goedkeur.
Genl.maj. Okkie Terblanche, DA-LP, het op 27 Mei op ’n vergadering van die parlementêre portefeuljekomitee oor polisie uitgewys dat die Vuurwapenwet nie voorsiening maak vir die verlenging van ’n amnestietydperk nie.
Nadat die polisie Woensdag tydens ŉ portefeuljekomiteevergadering ’n konsepkennisgewing ingedien het om ’n nuwe amnestietydperk in te stel vanaf 1 Junie tot 30 November, het die komitee aan die polisie uitgewys dat amnestie kragtens wetgewing ook nie terugwerkend ingestel kan word nie, wat ook daardie poging gesink het.
Die polisiekommissaris, genl. Khehla Sitole, het Woensdagoggend ’n versoek aan die speaker van die Nasionale Vergadering, Thandi Modise, gestuur vir die parlement om ’n nuwe amnestietydperk goed te keur, wat van 1 Augustus vanjaar tot 31 Januarie aanstaande jaar sal geld.
Aangesien dit vandag eers by Modise ingedien is, kon Sitole se versoek nog nie amptelik deur die portefeuljekomitee bespreek word nie omdat Modise nog nie kans gehad het om dit amptelik na die komitee te verwys nie.
Die portefeuljekomitee kon dus nie vandag die jongste amnestievoorstel bespreek nie omdat hulle dit nog nie amptelik ontvang het nie. Die konsep van ’n amnestie is wel in beginsel goedgekeur.
Van die 10 704 aansoeke vir die hernuwing van vuurwapenlisensies is nog net 147 afgehandel, wat beteken teen die huidige pas sal dit jare neem om die huidige proses af te handel.
“Die proses aan die kant van die polisie is ondeurdag en gejaagd sonder dat hulle al ’n behoorlike assessering van die sukses van die vorige amnestie kon doen.
‘n Absolute dwaasheid om jou wapen vir die korrupte spulletjie in te handig. Jy word dalk nog met daai einste wapen van die gras afgemaak.